BEM ช้าแต่ชัวร์
เรื่องของการลงทุนไม่มีอะไรที่แน่นอน 100% เพราะสิ่งที่ทุกคนรู้กันเป็นอย่างดีก็คือ ระเบียบวินัยในการลงทุน เมื่อได้กำไรตามเป้าหมาย ก็ควรขายหุ้นทำกำไรออกไปก่อน หรือแม้กระทั่งเมื่อมีผลขาดทุนเกิดขึ้น ก็ควรตัดขายหุ้นขาดทุนออกไปในทันที
6 ม.ค. 2561

ตีแผ่บจ.ดัง
คุณพิชัย จากบางบอน กรุงเทพฯ เล่าถึงสถานการณ์ของหุ้น BEM หรือ บริษัท ทางด่วนและรถไฟฟ้ากรุงเทพ จำกัด (มหาชน) ในช่วงที่ผ่านมาทำอะไรก็ดูดีไปหมดเสียทุกอย่าง บวกกับนักลงทุนสถาบันก็หันมาเพิ่มน้ำหนักในหุ้นตัวนี้ จึงอยากให้อาจารย์ช่วยประเมินสถานการณ์ของหุ้นหลังจากนี้จะเป็นอย่างไร เพราะผมกำลังหาจังหวะซื้อหุ้นในช่วงตลาดเป็นขาขึ้นครับ
 
เรื่องของการลงทุนไม่มีอะไรที่แน่นอน 100% เพราะสิ่งที่ทุกคนรู้กันเป็นอย่างดีก็คือ ระเบียบวินัยในการลงทุน เมื่อได้กำไรตามเป้าหมาย ก็ควรขายหุ้นทำกำไรออกไปก่อน หรือแม้กระทั่งเมื่อมีผลขาดทุนเกิดขึ้น ก็ควรตัดขายหุ้นขาดทุนออกไปในทันที
ตรงนี้เป็นเรื่องที่อาจารย์ให้ความสำคัญมากเป็นพิเศษ เพราะไม่มีใครรู้ว่า “หุ้นจะขึ้น” หรือ “หุ้นจะลง” จึงต้องวางแผนการลงทุนให้รัดกุม เพราะหุ้นที่เห็นว่าขึ้นแรงก่อนหน้านี้ พอถึงวันที่นักเล่นเข้าซื้อจริงๆ หุ้นเหล่านั้นอาจทิ้งตัวลงแรงก็เป็นได้นะครับ
เช่นเดียวกับเหตุการณ์ที่เกิดขึ้นกับหุ้น BEM หรือ บริษัท ทางด่วนและรถไฟฟ้ากรุงเทพ จำกัด (มหาชน) มันเป็นเรื่องจังหวะในการลงทุน ควบคู่กับธุรกิจกำลังอยู่ในช่วงขยายตัวพอดี ส่งผลให้หุ้นตัวนี้เป็นที่ชื่นชอบของนักลงทุนสถาบันในประเทศ และต่างประเทศอย่างรวดเร็ว
เมื่อทุกอย่างผสานกันอย่างลงตัว จึงเกิดแรงขับเคลื่อนมหาศาล ส่งผลให้ในช่วงที่ผ่านมาราคาหุ้น BEM ไต่ระดับขึ้นอย่างต่อเนื่อง จากหุ้นที่มีราคาแค่ 4 บาท ใช้เวลาแค่ 1 ปีทะยานขึ้นไปถึง 9 บาท ย่อมสะท้อนถึงพัฒนาการในหลายด้านดีขึ้นอย่างเป็นรูปธรรม แต่ถ้าดูดีๆ จะเห็นว่า ต่อจากนั้นย่อตัวลงมาทำจุดต่ำสุดที่บริเวณ 6 บาทต้นๆ ก่อนจะกลับขึ้นไปย่ำฐานที่บริเวณ 7 บาทต้นๆ เป็นเวลา 1 ปี พร้อมกับพยายามกลับขึ้นไปยืนเหนือ 8 บาทอีกครั้ง
วันนี้ถึงต้องถามตัวนักลงทุนว่า ในอนาคตหุ้นตัวนี้จะมีข่าวดีอะไรอีกไหม?
อาจารย์ขอตอบทันทีว่า มีข่าวดีเกิดขึ้นอย่างต่อเนื่องอย่างแน่นอน แต่ข่าวดังกล่าวจะสร้างรายได้และกำไรให้บริษัทขนาดไหน อันนี้นักลงทุนต้องติดตามดูกันเอาเอง ซึ่งเป็นเรื่องที่นักลงทุนต้องหัดทำความเข้าใจ และเริ่มเรียนรู้ปัจจัยต่างๆ ที่เข้ามากระทบกับตัวหุ้นได้แล้วนะครับ
เนื่องจากในปัจจุบันหุ้นเทรดบนค่า P/E 40 เท่า ซึ่งถือว่าสูงเกินกว่าเกินระดับเหมาะสมค่อนข้างเยอะ ซึ่งจะเป็นตัวแปรที่ส่งผลกระทบต่อราคาหุ้นในกระดานอย่างมีนัยสำคัญ หากผลการดำเนินงานในไตรมาส 1 ปี 61 ออกมาดีกว่าคาดการณ์ไว้ ย่อมกระตุ้นให้ราคาหุ้นทะยานขึ้นไปอีก
นี่เป็นจุดที่นักลงทุนต้องประเมินกันเอาเองว่า มองภาพการเคลื่อนตัวของหุ้นตัวนี้เป็น “แบบยาวๆ” หรือ “แบบสั้นๆ” แต่ที่อาจารย์รู้แน่ๆ คือ BEM เป็นหุ้นที่ขยับขึ้นช้าๆ ทุกปีนะครับ
 
สภาแมงเม่า : ดร.สมชาย
…

กราฟประกอบข่าว : Aspen, ราคาปืด ณ วันที่ 5 ม.ค.61